

LATVIJAS REPUBLIKA

**DOBELES NOVADA DOME**

Brīvības iela 17, Dobele, Dobeles novads, LV-3701

Tālr. 63707269, 63700137, 63720940, e-pasts dome@dobele.lv

**LĒMUMS**

**Dobelē**

**2022. gada 30.jūnijā Nr.294/11**

(prot.Nr.11, 23.§)

**Par saistošo noteikumu Nr.28 ’’Par aizliegumu ģenētiski modificēto**

**kultūraugu audzēšanai Dobeles novadā” apstiprināšanu**

 Dobeles novada dome, izskatot iesniegto saistošo noteikumu projektu “Par aizliegumu ģenētiski modificēto kultūraugu audzēšanai Dobeles novadā”, pamatojoties uz likuma „Par pašvaldībām” 43. panta trešo daļu, atklāti balsojot: PAR – 15 (Ģirts Ante, Kristīne Briede, Sarmīte Dude, Andris Podvinskis, Ainārs Meiers, Māris Feldmanis, Edgars Gaigalis, Ivars Gorskis, Linda Karloviča, Edgars Laimiņš, Sanita Olševska, Viesturs Reinfelds, Dace Reinika, Guntis Safranovičs, Andrejs Spridzāns), PRET – nav, ATTURAS – nav, NOLEMJ:

1. Apstiprināt Dobeles novada pašvaldības saistošos noteikumus Nr.28 “Par aizliegumu ģenētiski modificēto kultūraugu audzēšanai Dobeles novadā” (turpmāk - saistošie noteikumi) (pielikumā).

2. Nosūtīt saistošos noteikumus triju darba dienu laikā pēc to parakstīšanas Vides aizsardzības un reģionālās attīstības ministrijai atzinuma sniegšanai.

3. Ja Vides aizsardzības un reģionālās ministrijas atzinumā nav izteikti iebildumi par pieņemto saistošo noteikumu tiesiskumu, publicēt saistošos noteikumus oficiālajā izdevumā “Latvijas Vēstnesis”. Saistošie noteikumi stājas spēkā nākamajā dienā pēc to publicēšanas oficiālajā izdevumā “Latvijas Vēstnesis”.

4. Saistošos noteikumus pēc to stāšanās spēkā publicēt pašvaldības tīmekļa vietnē www.dobele.lv un nodrošināt saistošo noteikumu pieejamību Dobeles novada pašvaldības administrācijas ēkā un pagastu pārvaldēs.

5. Kontroli par šī lēmuma izpildi veikt Dobeles novada pašvaldības izpilddirektoram.

Domes priekšsēdētājs I.Gorskis



LATVIJAS REPUBLIKA

**DOBELES NOVADA DOME**

Brīvības iela 17, Dobele, Dobeles novads, LV-3701

Tālr. 63707269, 63700137, 63720940, e-pasts dome@dobele.lv

APSTIPRINĀTI

ar Dobeles novada domes

2022. gada 30. jūnija lēmumu Nr.294/11

(protokols Nr.11)

**2022. gada 30. jūnijā Saistošie noteikumi Nr.28**

**’’Par aizliegumu ģenētiski modificēto kultūraugu audzēšanai**

 **Dobeles novadā”**

Izdoti saskaņā ar „Ģenētiski modificēto organismu

aprites likuma“ 22.panta otro daļu

1. Ar šiem saistošajiem noteikumiem tiek noteikts aizliegums audzēt jebkādus ģenētiski modificētos kultūraugus Dobeles novada administratīvajā teritorijā, kurā ietilpst Dobeles pilsēta, Auces pilsēta, Annenieku pagasts, Augstkalnes pagasts, Auru pagasts, Bēnes pagasts, Bērzes pagasts, Bikstu pagasts, Bukaišu pagasts, Dobeles pagasts, Īles pagasts, Jaunbērzes pagasts, Krimūnu pagasts, Lielauces pagasts, Naudītes pagasts, Penkules pagasts, Tērvetes pagasts, Ukru pagasts, Vecauces pagasts, Vītiņu pagasts un Zebrenes pagasts.
2. Aizliegums Dobeles novada administratīvajā teritorijā audzēt jebkādus ģenētiski modificētos kultūraugus ir beztermiņa.
3. Saistošie noteikumi stājas spēkā likuma „Par pašvaldībām“ 45. pantā noteiktajā kārtībā.
4. Atzīt par spēku zaudējušiem:
	1. Auces novada domes 2015. gada 27. maija saistošos noteikumus Nr. 4 “Par aizliegumu ģenētiski modificēto kultūraugu audzēšanai Auces novadā”;
	2. Dobeles novada domes 2010. gada 25. marta saistošos noteikumus Nr. 12 “Par aizliegumu ģenētiski modificēto kultūraugu audzēšanai Dobeles novadā”;
	3. Tērvetes novada domes 2015. gada 21. maija saistošos noteikumus Nr. 7 “Par aizliegumu ģenētiski modificēto kultūraugu audzēšanai Tērvetes novadā”.

Domes priekšsēdētājs I.Gorskis

**Saistošo noteikumu Nr.28**

**’’Par aizliegumu ģenētiski modificēto kultūraugu audzēšanai**

**Dobeles novadā”**

**paskaidrojuma raksts**

|  |  |
| --- | --- |
| **Paskaidrojuma raksta sadaļas** | **Norādāmā informācija** |
| 1. Saistošo noteikumu nepieciešamības pamatojums | Saskaņā ar Administratīvo teritoriju un apdzīvoto vietu likuma pārejas noteikumu 17. punktu 2021. gada pašvaldību vēlēšanās ievēlētā novada dome izvērtē novadu veidojošo bijušo pašvaldību pieņemtos saistošos noteikumus un pieņem jaunus novada saistošos noteikumus. Ievērojot minēto par spēku zaudējušiem atzīstami: Auces novada domes 2015.gada 27.maija saistošie noteikumi Nr. 4 “Par aizliegumu ģenētiski modificēto kultūraugu audzēšanai Auces novadā”, Dobeles novada domes 2010.gada 25.marta saistošie noteikumi Nr. 12 “Par aizliegumu ģenētiski modificēto kultūraugu audzēšanai Dobeles novadā”, Tērvetes novada domes 2015.gada 21.maija saistošie noteikumi Nr. 7 “Par aizliegumu ģenētiski modificēto kultūraugu audzēšanai Tērvetes novadā” un pieņemami jauni saistošie noteikumi “Par aizliegumu ģenētiski modificēto kultūraugu audzēšanai Dobeles novadā”. |
| 2. Īss projekta satura izklāsts | Saistošie noteikumi nosaka aizliegumu Dobeles novada administratīvajā teritorijā audzēt jebkādus ģenētiski modificētos kultūraugus. |
| 3. Informācija par plānoto projekta ietekmi uz pašvaldības budžetu | Nav ietekmes. |
| 4. Informācija par plānoto projekta ietekmi uz uzņēmējdarbības vidi pašvaldības teritorijā | Nav attiecināms. |
| 5. Informācija par administratīvajām procedūrām | Nemainās. |
| 6. Informācija par konsultācijām ar privātpersonām | Nav attiecināms. |

Domes priekšsēdētājs I.Gorskis